text: Ældre i protestmøde i Horsens  
  11 november 2010 kl. 15.49
  Brugerne af  Horsens kommunes Aktivitetscentre er vrede. Politikerne kræver brugerbetaling - med tilbagevirkende kraft. I dag torsdag blev der arrangeret protestmøde. 
  
   
  - Vi er meget utilfredse med kommunens håndtering af brugerbetalingen. De forlanger 70 kr. med tibagevirkende kraft - altså fra den 1. november og året ud. Det er en periode, hvor der ikke er så stor brug af aktiviteterne. Brugerne er jo begyndt at gøre klar til julen derhjemme, siger centerrådsformand Kirsten Høj.
  Hun peger på, at betalingen for denne periode heller ikke er forvarslet.
  Fra årsskiftet er der brugerbetaling på 200 kr. pr. halve år. 
  - Men der er usikkerhed om, hvem og hvad dette beløb helt eksakt skal dække ud over de faste brugere af aktiviteterne. Det her er udsprunget af kommunens besparelser og regnefejl. Det skal de svage i kommunen betale prisen for, siger Kirsten Høj.
  